”Amigartooruteqannginnissamut qulakkeerinnissutissanik Kalaallit Nunaanni timersortartut Kattuffianut qinnuteqaateqarnermi malittarisassat”

Una allagaq uppernarsaataavoq Kalaallit Nunaanni timersortartut kattuffianut nakkaattooruteqannginnissamut qulakkeerinnissutissanik qinnuteqaateqarnermi malittarisassat nunanut allanut unammiarnissanut atatillugu, ataani periarfissat ersarissarneqarput:

1. Pisussanut sorlernut nakkaattooruteqannginnissamut qulakkeerinnissutissanik qinnuteqartoqarsinnaava?

2. Kikkut nakkaattooruteqannginnissamut qulakkeerinnissutissanik qinnuteqarsinnaatitaava?

3. Nakkaattooruteqannginnissamut qulakkeerinnissutissanut tunngatillugu piumasaqaatit

4. Sutigut qanoq ilinikkullu nakkaattoorutteqannginnissamut qulakkeerinnissutisisoqarsinnaasarpa

5. Qulakkeerinnissutinut tunngatillugu piumasaqaatit

6. Qulakkeerinnissutaasussanik qinnuteqaateqarnermi agguarsereernermilu aningaasat tunniunneqarnissaannut tunngatillugu periutsit

**1. Pisussanut sunut qulakkeerinnissutissanik qinnuteqartoqarsinnaava?**

Kalaallit Nunaanni timersortartut kattuffia nakkaattooruteqannginnissamut/amigartooruteqannginnissamut qulakkeerinnissutissanik tapiissuteqartarsinnaavoq nunatta avataaniik aggertitsilluni timersortitsisoqarniartillugu imaluunniit avataanut peqataajartortussaqartillugu. Aallaavittut tapiiffigisat ajornanngippat pingaarnertut Nunatsinni ingerlanneqartuusassapput. Aaqqissuussinerit taakku imaanniartussaapput nunarsuup sinneraneersunik timersornikkut aaqqissuussinernik kajungertitsilernermiik, aaqqissuussinerniik ineriartortitsinernermut, Kalaallit Nunatsinnut malunnaatilimmik sunniuteqaateqartussanik, soorluttaaq timersornerup silarsuaani annertuumik misigisaqartitserujussuarsinnaasunik, kalaallinut inuiannut kajumissutsimikkullu sullissisunik alutorsartitserujussuarsinnaasunik , tulluusimaartitsisinnaasunik, ataatsimoortitsisinnaasunik piffinnilu ataavartunnguussinnaasunik timersuutinillu nukittorsaataasinnaasunik.

Aaqqissuussat pisussat utoqqasaanillu meeqqanillu aallaaviligaassapput nunarsuup sinnerani timersuutitigut killiffinnut killiffiligaasimassallutik.

Amigartooruteannginnissamut matussutissanik tapiisoqarsinnaavoq ukununnga:

* nerisaqarnermut, ineqarnermut, angalanermi aningaasartuutinut, allagarsiissutinut, timersortarfimmik/arsaattarfimmik attartornermut.

Naliginnaasumik makkununnga tapiissuteqartoqarneq ajoraluarpoq (Aqutsisunut aningaasarsiassanut assigissaanulluunniit).

Qinnuteqarnermi missingersuutit piviusorpalaartut tamakkiisut ilanngunneqassapput aningaasartuutillu takussutissartallit aamma ilanngunneqassallutik (soorlu allagarsiissutit, akileraarutit, ininik attartornerit, atortussat il.il.) isertitarisimasallu (soorlu, sponsoreqarsimagaanni, aningaasatigut taperneqarsimagaanni (kommunemiik/namminersortuniik, eisilernermi akiliutitigut isertitaniik, allatigut tapiissutit (tunniussat qinnutigalugilluunniit pissarsiat), stuninaanermi il.il.).

**2. Kikkut qinnuteqarsinnaatitaappat?**

Kattuffiit uku qinnuteqarsinnaatitaapput:

* Kalaallit Nunaanni timersortartut kattuffiata kattuffiit ataani inissisimasut

1. **Nakkaattuunnginnissamut qulakkeerinnissutaasussanik agguaassinerni tunngavissiat**

Kalaallit Nunaanni timersortartut kattuffia qinnuteqaatinik nalilersuisarput ataasiakkaaralutik ukua tunngavissiat aallaavigalugit (pingaarnersiuinertaqanngitsumik tulleriissaarinikkut):

1. Piviusumut tutsitsiniaanermi piumasaaqatit

* Pisussaq aaqqissuussaq nunarsuarmit tamarmit malinnaaffigineqarsinnaasuussaaq timersornermillu aallaavilikkamik imaqartussaq. Inunnit isiginnaarianit amerlasuunit malinnaaffigineqartuussaaq nunarsuarmillu tamarmit nutaarsiassatigut malinnaaffigineqarluni imaluunniilli timersornikkut sammisassiorneq kalaallinik peqataatitaqarluni. Aaqqissuussinertaanut piffimmi innuttaasut akulerutsillugit peqataatillugit, soorlu ass. sammisassiamut assigusunik unammiuaartitsinikkut suleqatigiiaartitsinikkulluunniit – illoqarfimmi namminersorlutik inuussutissarsiortut akornanni – pisussap aaqqissuunnerata nalaani.
* Aaqqissuisussaq pilersitsissaaq pisussamik immikkut aqutsisulerlugu piukkunnaateqarluartumik piginnaanngorsaalluarsinnaasumik aaqqissuussinermik iluatsittoqarluarnissaanik qulakkeerinnittussamik saniatigullu aningaasatigut angusatigut pitsaanerpaaffimminiissinnaasumik. Aaqqissuussisut illoqarfimmi/illoqarfinni innuttanik ajortuussangatinnanngitsumik suleqatiginninnermik pilersitsissapput saniatigullu aaqqissuussamut pisussamut tunngatillugu attuumassuteqarsinnaasunik suleqatiginninnissaminnik aallarniussaqarlutik.

B. Avammut pilerisaarutiginissaanut aaliangiinermut tunngaviit

Aaqqissuussaq aqqutigalugu Kalaallit Nunaat avammut nittarsaatiinnarnagu nunarsuarmi timersornerup assinganut ilanngullugu ikkunneqassaaq. Aaqqissuussamik pisussaq nunarsuaq tamakkerlugu tusagassiuutitigut isiginnaagassiutitigullu aallakaatinneqassaaq, kiisalu social mediakkut ass. aammattaaq takoqqutaarutaassalluni.

C. Timersornertaatigut piumasaqaatit

Pisussatut aaqqissuussassaq, timersornertamigut nunarsuarmi tamarmi aallussinnaasanik aallaaveqassaaq naliginnaasumillu timersorneq eqqarsaatigalugu. Pisussaq Kalaallit Nunaanni timersornerup silarsuaani ineriartortitsinermut tapertaassaaq, soorlu ass. soqutiginninnerulersitsilluni, ilaasortatigut annertusaalluni, kajumissutsikkut sullissinermik kajungersitsilerluni, ineriartuutaasinnaasunik sammisaqartitsisoqarluni, atuarfinnik/klubinillu suleqatiginninnernik aallarniilluni, nutaanik suleqatissartaarluni, sammisassaqarfinnik nutaanik pilersitsisoqarluni/piorsaaqqittoqarluniluunniit.

Kalaallit timersortartut nunarsuup sinnerani piginnaasatigut angummassinnaasut sammisami peqataanerminni ajugaasarnissaminnik neriuuteqarlutik ilimasuuteqarlutik peqataasut.

1. **Amigartooruteqannginnissamik qulakkeerinnermi ilusiliisarnerit**

Amigartooruteqannginnissamik qulakkeerinninnermi qaffasinnerpaaffiliisoqartuaannarpoq aaliangersimasumik aningaasartalikkamik aamma Kalaallit Nunaanni timersortartut kattuffiat tapiisinnaasarpoq amigartooruteqannginnissamut tapiutinik ukiumut qinnuteqartunut tamaginnut 300.000 kr. angullugu aaqqissuisunut qulakkeerinnissutitut, aningaasanik missingersuinermi annertuginarsinnaasunik nalorninartoqarsimasimappat.

Amigartooruteqannginnissamut qulakkeerinninnermi aaqqissuussisut nakkaattooruteqarnissaraluat pinngitsoortinneqartarpoq, arlaatigut naatsorsuutaanngitsumik aningaasatigut naammattuuinerliortoqarsinnaasarmat. Nakkaattooruteqannginnissamut aningaasaliissuteqarniartarput aaqqissuussinerit iluini immikkut amigartooruteqarnissaminnut ilimanaateqarnerpaat.

Tapiissutissat tunniunneqartarput, Kalaallit Nunaanni timersortartut kattuffiata aningaasatigut naatsorsuusiat tamakkiisut tigusimalereeraangasigit nalilersuinerlu pereersimaleraangat.

Siumut missingersuusiuinermi paasinarsisimappat, aaqqissuisut siumut tapinik pisariaqartitsisut, pilersaarusiornerup nalaani aaqqissuussamut pisussamut pisiaqareertariaqarneq pissutaasimappat, Kalaallit Nunaanni timersortartut kattuffiat ajornartoornermi siumut tapisititsisinnaasarpoq – qanimullu isumaqatigiinnermi – amigartooruteqannginnissamut qulakkeerinnissusiisinnaasarpoq.

1. **Amigartooruteqannginnissamut tapinik tunineqarsinnaanermut piumasaqaatit**

Kalaallit Nunaanni timersortartut kattuffiat tatiginarsaartumik, unneqqarissumik akisussaaffilimmillu periuseqarusuppoq, qinnuteqaateqartullu kissaataannik tunerusuttarpaat. Tamanna Kalaallit Nunaanni timersortartut Kattuffiata suleriusaani ersittarpoq. Qulaani amigartooruteqannginnissamut tapisiniarnermut piumasaqaatitut taakkartorneqartut saniatigut uku piumasaqaatinut aamma ilaapput:

Nukinnut sukasaasertissimanerluni misissortinneq/Sukasaasersuutinik atueqqusaannginnermut politikki ileqqorissaarnissamullu maleruaqqussutit.

Kalallit Nunaanni timersortartut Kattuffiata aallavittut, pisussaaffiliullugillu pisussaaffilertarpai sukasaasersuutinik atuisoqarneranik, misissuiffiusinnaasumiittut sukasaasersuutinillu akiuiniaqatigiiffiup maleruaqqussutaanik malinnittut, kiisalu angusanik allattugaatillit, inerteqqussutinik pillit il.il. nunarsuarmi sukasaasersuutinik akiuiniarfissuup World Anti-Doping Codep Anti Doping Greenlandillu maleqqussutaanik naapertuuttumik.

Pisussatigut aaqqissuussat tamarmik Kalaallit Nunaanni timersortartut kattuffiata Elite Sport Greenlandillu timersuutinik unammititsisarnertigut ileqqorissaaqqussutaanut naapertuuttuussapput.

Illoqarfimmik unammiffiusumik tapersersuineq

Aallaavittut Kalaallit Nunaanni timersortartut Kattuffiata amigartooruteqannginnissamut tapiisinnaanertik kalerriuttarpaat pisussanut, inuiaat aningaasaannik akuuffigineqartut, imaanngitsoq pisussat aaqqissuussat, aaqqissuisuiniit sinneqartooruteqarnissamik ilimasuffioreersut. Pingaarnertut illoqarfik unammiarfiusoq/kommune aningaasaleeqataanngikkuni nalunaaruteqarsimassaaq allatigut pisussamut tapersiiumaarnissaminnik.

Aaqqissuisut naatsorsuusiaminnik Kalaallit Nunaanni timersortartut Kattuffianut nassiussaqassapput.

Aaqqissuisut pisumik nalilersuuteqassapput, Kalaallit Nunaanni timersortartut Kattuffiat akulerusimatillugu naammasseqqammerunillu paasissutissillugit. Piumasaqaataavoq kontoplaneqassasoq aningaasartuutit tamarmik immikkut takussutissaqarlutik, nerisaqarsimanerit, angalanermi aningaasartuutit, ussassaaruteqarsimanerni, timersortarfimmik/inimik attartoqqasimanerit ersittut.

Takussutissiisarnerit

Aaqqissuisup immikkut isumaqatigiissusiornermigut Kalaallit Nunaanni timersortartut Kattufianik takoqqusaaruteqarsinnaanermik periarfissiissuteqassaaq (Pingaarnertut Nunatta/Kalaallit Nunaata timersornikkut pisoqarfissuuneranik naqissusiiniarnermi), ass:

* Aaqqissuinermut atatillugu tusagassiuutinut/allanullu tamanut takoqqusaarutinut, Kalaallit Nunaani timersortartut Kattuffiata ilisarnaataanik ilisarnaasersuinikkut.
* Tusagassiuutini oqaaseqaataasimasunik – ingerlaavartumik Kalaallit Nunaanni timersortartut Kattuffianut paasissutisseeqattaartarnissat/akuersititseqqaartarnissat
* Pisussanik takussutissiissutini naqitaaqqani ussassaaruteqartarnissaq
* Katinngatit, ussassaarutit, apeqqarissaarfigineqarsimanernut takussutissat, pisup ingerlanerani ammasuuneq, tusagassiortunik katersuutsitsisarissat, il.il.
* Pisussami paasissutissanut nittarsakkamut [www.gif.gl](http://www.gif.gl) ´mut iserfissaq ilisarnaallu.

Aaqqissuisup qanimut isumaqatiigiissuteqarnermigut Kalaallit Nunaanni timersortartut Kattuffianut atuisinnaasunngortitaanermik akuersissuteqarfigissavaat:

* Assit tungaatigut
* Isissutissat akeqanngitsut
* Inussiarnisaarutitigut tunniussat
* Adgang til grønlandske og internationale aktørerKalaallinut avataani akuusunut attavinitsitsinikkut (timersortartunut, sungiusaasunut, peqataasunut il.il.) apeqqarissaarfigisinnaanissaannut periarfissaqarsinnaanermiut siunertalikkamik il.il.
* Uppernarsaasinnaaneq il.il.

**6. Qinnuteqaateqarnermi periusissaq**

Isumassarsiap pingorneraniik piviusunngortitsisinnasorilernermi, alloriaatissaq siulleq pissaaq pilersaarummut atuumassutillit katersuutsillugit (imaakkajuttarpoq kattuffik/timersornermik aaqqissuussisoq, illoqarfik pisoqarfissaq kiisalu Kalaallit Nunanni timersortarut Kattuffiat) oqaloqatigiitsinneqassapput.

Naapeqqatigeeqqaarnermi siullermi Kalaallit Nunaanni tiemrsortartut Kattuffiani amigartooruteqannginnissamut taperneqarnissamut , siunnersorneqarsinnaanissamut allatigulluunniit ikiuutaasinnaanissaannut periarfissat misissorneqaqqaassapput. Kalaallit Nunaanni timersortartut Kattuffiat pisunut naammassereersunut tapiissuteqarneq- ajorput.

Qinnuteqarneq/innersuunneqarneq/akuerineqarneq

Naliliiffigigaanni, pisussaq Kalaallit Nunaanni timersortartut Kattuffiata tapiiffigisinnaasaanut ilaasoq, qinnuteqaammik nassinneqartarpoq. Qinnuteqaammiissaaq CVR-nr konto nr´lu tapiissutinik tunniussinermi nuutsiffiusinnaasussaq.

Qinnuteqartup qinnuteqaasiaq immersussavaa, ilanngullugit anguniakkatigut angusarisassatigut ilimasuutinik ilanngussissaaq amigartooruteqannginnissamut tapiissutinik tunniussaqartoqassappat maleruagassanut qulaani taakkartorneqartunut naleqqussakkanik(Kalaallit Nunaanni timersortartut Kattuffiat qinnuteqartumut amiigartooruteqannginnissamut matussutissanik qulakkeerinnissuteqarsinnaallunilu siunnersuuteqarsinnaavoq.)

Qinnuteqaat Kalaallit Nunaanni timersortartut Kattuffianut anngunneraniik, allattoqarfik Kattuffimik siulersuisuinut innersuussuteqassapput, ataatsimiinnermi aggersumi qaqinneqanngikkunillu attaveqaatit atorlugit aaliangersaaffigisinnaasaannik. Aaliangivinnermi tapiissuteqarnissamik aaliangiussinerup inaarsarneqarnivia aatsaat Kalaallit Nunaanni timersortartut Kattuffiata siulersuisuisa ataatsimeeqatigiinnerini pisarpoq.

Akuerineqarnermik allagarsineq

Siulersuisut amigartooruteqannginnissamut qulakkeerinissutinik tapiissuteqarnissaminnut akuersillutik aaliangersaaneranniik, allattoqarfik qinnuteqartumut allakkanik nassiussisarpoq, tapiissutinut piumasaatinik ilanngussillutik, aaliangersimasumullu atorneqartussatut aaliangersaaffigineqarsimasimappata, Kalaallit Nunaanni timersortartut Kattuffiata ersarissuutinneqarnissaa aamma taakku ilanngullugit nalunaarutigineqartarput il.il. Ukiumoortumik siulersuisut ataatsimeersuarneranni Nobemberi qaammat pisartumi oqallisigissap ”Nalunaarusiaq” ataani, amigartooruteqannginnissamut qulakkeerinnissutissanik akuersaarutaasimasut nalunaarutigineqartarput.

Siunnersuisarfik

Suliassamut pilersaarusiortoqassaaq pisussaaffittalerlugu ilimasuutinillu Kalaallit Nunannilu timersortartut kattuffianiik siunnersorneqarnissamik misilittakkanillu tunngavilikkamik avitseqateqarsinnaanermik imalimmik, soorlu aamma tusagassiuutitigut attaveqateqarnikkut, avammut nittarsaassinikkut, pitsaatsusiinikkut qulakkeerinnissuteqartarnissakkut, pisussaaffiliisarnissatigut, ammasuunissaq tusaamaneqaatissaq, soqutiginnittuunissaq, piumassuseqarfeqarnissaq il.il. Pisussap ingerlannissaanut piffissaq qanillippat aaqqissuisut Kalaallit Nunaannilu timersortartut kattuffiata akunneraani attaveqatigiilluarnissaq ingerlaavartumillu nalunaaruteqaqatigiittarnissat. Kalallit Nunaanni timersortartut kattuffiat peqataassaaq aqutsisut/suleqatigiissitallu naligalugit aaliangersimaqqissaartumik nalilersuuteqarnermik toqqammavilikkamik.

Nalilersuineq

Aaqqissuussamik sammisassiaq pereersimalerpat nalunaarusiortoqassaaq, Kalaallit Nunaanni timersortartut kattuffiata suleqatigisimasallu attuumassutillit akuuffigisaannik.

Amigartooruteqannginnissamut tapinik taarsersuitinneqaratarsinnaaneq

Amigartooruteqannginnissamik tapinik tunineqareersimanermi paasinarsippat aaqqissuinermut tunngatillugu paasissutissanik eqqunngitsunik tunniussisoqarsimasoq imaluunniit aaqqissuussami pisussanik allannguingaatsiartoqarsimasoq qinnuteqaateqarnermiluunniit paasissutissiissutaasimasunik avaqqutserujussuartoqarsimappat.

Amingartooruteqannginnissamut tapiisoqarnissaanik aaqqissuisup atsiornertalimmik allaganngorlugu uppernarsassavaa tapiutaasimasut ukiunik pingasunik piffissalikkamik taarsersorusaarneqassasut. Qinnuteqarsimasoq taamattaaq aamma tamakkiisumik tapinik kattuffimmut pineqartumut taarsersuinissaminut pisussaaffilissaaq aaliangersimasunut agguataakkamik.

Amigartooruteqannginnissamut qulakkeerinnissutissanik qinnuteqaammut immersungassaq

Nassiunneqassaaq uunga:

Kalaallit Nunaani Timersoqatigiiffiit Kattuffiat

Box 84

3900 Nuuk

Mail: [gif@gif.gl](mailto:gif@gif.gl)

|  |  |
| --- | --- |
| Kattuffik/Peqatigiiffik |  |
| Attaveqaat |  |
| Najungaq |  |
| Illoqarfik |  |
| CVR-nummer |  |
| Konto |  |
| Mail |  |
| Oqarasuaat |  |

|  |  |
| --- | --- |
| Pisussamik nassuiaat |  |

|  |  |  |  |
| --- | --- | --- | --- |
| Aningaasanik missigersuut | | | |
| Isertat | Kr. | Aningaasartuutit | Kr. |
|  |  |  |  |
|  |  |  |  |
|  |  |  |  |
| Katillugit |  |  |  |

|  |  |
| --- | --- |
| Qinnuteqaat tapiissutigineqartussaq |  |

|  |  |
| --- | --- |
| Allat tapiissutit | |
| Katinneri |  |

Ulloq: Atsiorneq:

Qinnuteqarnermi tapiissuteqarnissamik amigartooruteqannginnissamut qulakkeerinnissutissanik unammersuaarnermi aningaasartuutaasimasut pillugit nalunaarusiaq nassiunneqassaaq kingusinnerpaamik unammersuaarneq sapaatip akunneri sisamat unammersuaarnerup taamaatereernerata kingorna. Qinnuteqarnermi aamma ilanngunneqassaaq ilaatinneqarlunilu Kalaallit Nunaani Timersoqatigiiffiit Kattuffiata ilisarnaataa nittarsaanneqartussaq. Qinnuteqaammut takussitussat nassiunneqassapput sapaatip akunneri sisamat (4) unammersuaarnissaq sioqqullugu.